[{"text_idx": "#000006", "text": "Kes tahab saada Eesti parimaks o\u0303llesommeljeeks?"}, {"text_idx": "#000007", "text": "O\u0303llesommeljee vo\u0303istlus no\u0303uab vo\u0303istlejalt lisaks po\u0303hjalikele teadmistele erinevatest o\u0303llestiilidest ja tootjatest ka suurepa\u0308rast teenindusoskust ning ku\u0308lma na\u0308rvi. Tihtipeale vo\u0303ib ka ootamatu lisaku\u0308simus rajalt va\u0308lja viia ja tavapa\u0308raselt lihtsa u\u0308lesande keerukaks muuta."}, {"text_idx": "#000008", "text": "Alustagem aga algusest, sest veerandfinaalis ei olnud veel lavana\u0308rvi pa\u0308rast vaja pabistada- vo\u0303istlejatel tuli testis vastata 43 ku\u0308simusele ja \u201cpimedalt\u201d kirjeldada u\u0308hte o\u0303lut. Eesti Parim O\u0303llesommeljee 2018 Juks Ojaperv: \u201cTesti kohta niipalju, et midagi lihtsat see kindlasti polnud. Teooria varieeruvus on nii lai, et sa pead hingega o\u0303lle juures olema ning ko\u0303igest huvituma. Lihtsalt niisama jo\u0303uga tuupides pole vo\u0303imalik teooria osast la\u0308bi saada kuna meie o\u0303lleso\u0303brad muutuvad aina teadlikumaks ja haritumaks. Keegi, kes soovib o\u0303llesommeljeeks saada, vo\u0303iks igapa\u0308evaselt o\u0303lle ja teenindusega ka kokku puutuda. Loomulikult oli ka lihtsaid ku\u0308simusi, mida iga o\u0303llejooja peaks teadma, aga suures plaanis oli test huvitav ja va\u0308ga laia valikuga erinevatest o\u0303lleteemadest.\u201d"}, {"text_idx": "#000009", "text": "Kolmanda koha saavutanud Solveig Saar pidas ko\u0303ige keerukamaks ku\u0308simuseks, millises linnas asub maailmas ko\u0303ige ko\u0303rgemal korrusel tegutsev pruulikoda. Kusjuures sama ku\u0308simuse to\u0303stis esile ka teisele kohale tulnud Jaan Kristjan Lepp. Eks testis on alati po\u0303nevaid silmaringiku\u0308simusi, mis peegeldavad ilmekalt, kui tihedalt o\u0303lleteemaga tegeletakse."}, {"text_idx": "#000010", "text": "Parimaks O\u0303llesommeljeeks pu\u0308rgijad pidid vastama na\u0308iteks sellistele ku\u0308simustele:"}, {"text_idx": "#000013", "text": "Poolfinaalis on vo\u0303istlejatel vo\u0303imalus lo\u0303puks na\u0308idata oma teenindamisoskust, sest see on sommeljee elukutse po\u0303hiline osa. Oluline on oma liigutused la\u0308bi mo\u0303elda, sest aeg u\u0308lesande sooritamiseks on piiratud."}, {"text_idx": "#000014", "text": "Finaali esimeseks u\u0308lesandeks oli o\u0303lleajaloo, tootjate ja ikoontoodete kohta ku\u0308simustele vastamine. Ku\u0308simusi on lihtsamaid ja keerukamaid, lavana\u0308rv vo\u0303ib aga ka lihtsamad ku\u0308simused keerukateks muuta, kuigi u\u0308ldiselt said meie finalistid va\u0308ga ha\u0308sti hakkama. Vastata tuli na\u0308iteks sellistele ku\u0308simustele:"}, {"text_idx": "#000015", "text": "Milline o\u0303llestiil on maailmas va\u0308ga populaarne ta\u0308nu Christian Emil Hanseni teadusto\u0308o\u0308le?\nEsimene pruulikoda, kes kasutas su\u0308sihappegaasi asemel la\u0308mmastikku?\nMillise teravilja linnased annavad o\u0303llele kohevama vahu?\nMillises o\u0303lle tootmise etapis toimub Maillardi reaktsioon?"}, {"text_idx": "#000016", "text": "Esimeseks individuaalseks u\u0308lesandeks oli viie o\u0303lle ka\u0308a\u0308ritustu\u0308u\u0308bi, -stiili ja -pa\u0308ritolumaa ma\u0308a\u0308ratlemine. Proovile pandi lisaks lo\u0303hna- ja maitsemeeltele ka parimaks o\u0303llesommeljeeks pu\u0308rgija erinevate stiilide tundmine. Vo\u0303itja Juksi hinnangul on pimedegustatsioonid teooria ko\u0303rval ko\u0303ige ta\u0308htsamad, sest teenindamist, serveerimist ja toidusobitamist on vo\u0303imalik juurde o\u0303ppida ja ta\u0308iendada kogu aeg, aga pimetest na\u0308itab seda, kuidas sa o\u0303llest aru saad."}, {"text_idx": "#000017", "text": "Teiseks katsumuseks oli laval asuvas pop-up o\u0303llebaaris enne to\u0308o\u0308pa\u0308eva alustamist kontrollida, kas ko\u0303ik on avamiseks valmis, samaaegselt publikule oma tegevusi seletades. Solveig pidas seda ko\u0303ige kentsakamaks u\u0308lesandeks. Tegelikult teeb seda ju sommeljee igal to\u0308o\u0308pa\u0308eval! Selleks, et kohtunikel oleks vo\u0303imalik finalistide teadmisi vo\u0303rrelda, oli vaja igat oma tegevust kirjeldada ja selgitada. Oma to\u0308o\u0308koha po\u0303hjalikul u\u0308levaatamisel on vo\u0303imalik saavutada eelis ja\u0308rgnevateks u\u0308lesanneteks, lisaks on vaja kontrollida, kas pudelid on o\u0303igel temperatuuril, vaat to\u0308o\u0308korras, ko\u0303ik to\u0308o\u0308vahendid olemas jne. Varasema vo\u0303istluskogemusega Juks tunnistas u\u0308lesande vajalikuks ja heaks tasemena\u0308itajaks."}, {"text_idx": "#000018", "text": "Kolmandaks kompleksu\u0308lesandeks oli neljaliikmelisele laudkonnale Deus\u2019i o\u0303lle serveerimine. Keerukaks tegi teenindamise see, et u\u0308ks ku\u0308lalistest mo\u0303tles poole serveerimise pealt u\u0308mber ja soovis hoopis vaadio\u0303lut ning teine laudkond ei olnud rahul oma tellitud soolase ja hapuka Gose-stiilis o\u0303llega. Ehk u\u0308he u\u0308lesande sisse oli peidetud veel mitu u\u0308lesannet, millest vo\u0303istleja sai aimu alles to\u0308o\u0308 ka\u0308igus. Kui uusi tegevusi tuleb ja\u0308rjest peale, kipuvad eelmised ununema vo\u0303i to\u0308o\u0308de ja\u0308rjekord la\u0308heb sassi \u2013 tuletan meelde, et ko\u0303ikide u\u0308lesannete juures olid vo\u0303istlejad ajalise surve all. Liigutused ja ka\u0308igud peavad olema la\u0308bimo\u0303eldud, et enne kella piiksumist ko\u0303ikidele ku\u0308lalistele soovitud joogid serveeritud saaks ja ko\u0303ikidele ku\u0308simustele vastused leiaks. Kohtunikud eeldavad, et vo\u0303istleja valiks o\u0303iged klaasid ja po\u0303hjendaks oma valikut; pudeli ka\u0308sitsemine ja serveerimine toimuks korrektselt; vo\u0303istleja tutvustaks jooki ja soovitaks selle juurde sobiva toidu. Ja seda ko\u0303ike ja\u0308a\u0308des ise meeldivaks teenindajaks ning kasutades arusaadavat ja lihtsasti ja\u0308lgitavat so\u0303navara."}, {"text_idx": "#000019", "text": "Jaan Kristjan ja Solveig tunnistasid, et nende jaoks oli vo\u0303istluse juures ko\u0303ige raskem toidusoovituse andmine, sest selleks on keerukas ette valmistuda. Erinevaid o\u0303llesid ja toite on ju palju, hea sobivuse leidmiseks ja\u0308a\u0308b teooria o\u0303ppimisest va\u0308heks. Po\u0303hireeglid peab endale muidugi selgeks tegema, aga tunnetus heade paariliste leidmisel tuleb kogemusega, mida samuti sommljee igapa\u0308evato\u0308o\u0308 pakub."}, {"text_idx": "#000020", "text": "Viimaseks mu\u0308u\u0308giu\u0308lesandeks oli o\u0303lle soovitamine kollektsiona\u0308a\u0308rile pikaajaliseks sa\u0308ilitamiseks. Juba ammu ei eeldata, et teenindaja oleks vaid joogi saatja baarist kliendini \u2013 teenindaja peab olema ka osav mu\u0308u\u0308gimees. Selles u\u0308lesandes tagas edu toote, selle ajaloo ja maitseomaduste hea tundmine. U\u0308lesande pu\u0308stituses oli vihjed, et tegemist on o\u0303lleteadliku tarbijaga ning vo\u0303istleja pidi sellega arvestama. Selgitada tuli ka hoiustamist. Hindamisel vo\u0303tsid kohtunikud ko\u0303ige muu ko\u0303rval arvesse, kas nemad, kui \u201cma\u0308ngukliendid\u201d ostaks pudeli. Ko\u0303ige olulisem hindamiskriteerium oli ja on alati \u2013 kas ma soovin, et vo\u0303istleja oleks minu sommeljee."}, {"text_idx": "#000021", "text": "Selle aasta tiitlivo\u0303itja Juks to\u0303des, et ainuu\u0308ksi teiste vo\u0303istlejatega tutvumine ja suhtlemine on mo\u0303juvaks po\u0303hjuseks, miks vo\u0303istlema tulla. Muidugi saab uusi teadmisi ja alati o\u0303pib palju juurde vo\u0303ib-olla ka sellistest teemadest, millele varem ta\u0308helepanu ei osanudki po\u0308o\u0308rata."}, {"text_idx": "#000028", "text": "ESA liikmetele ja ESE o\u0303ppuritele on degustatsioon tasuta!"}, {"text_idx": "#000029", "text": "Lisaks veinidele on laual ka sna\u0308kid ja vesi."}, {"text_idx": "#000030", "text": "Tasuta koha degustatsioonil tagab registreerimine, mida saad teha kas sellele meilile vastates, kirjutades oma nime ja kontakti vo\u0303i siis Baxhus veinipoe lehel registreerides ja kasutades maksmisel koodi bacchus100, mis garanteerib 100%-lise allahindluse!"}, {"text_idx": "#000031", "text": "Rohkem infot degustatsiooni kohta leiad Baxhus veinipoe lehelt"}, {"text_idx": "#000034", "text": "11.10 toimub Finewine veinipoes taas paljude lemmikkoolitus \u2013 Lihtsast mullijoogist s\u030campanjaniSel korral tutvustab teile erinevaid po\u0303nevaid mullijooke meie sommeljee Aivar Peeduli, kes on ka ise suur vahuveiniso\u0303ber. Mis on traditsiooniline"}, {"text_idx": "#000035", "text": "11.10 toimub Finewine veinipoes taas paljude lemmikkoolitus \u2013 Lihtsast mullijoogist s\u030campanjani"}, {"text_idx": "#000042", "text": "Oktoobris algab austrihooaeg, mis saab avapaugu austrifestivaliga. Maailmas on tegemist populaarse festivaliga, millega ta\u0308histatakse hooaja algust New Yorgist Taanini. Eestis toimub see sel aastal Oysterboys eestvedamisel juba teist korda!"}, {"text_idx": "#000043", "text": "Esitlemisele tuleb kokku u\u0308le 30 erineva austrisordi, toimuvad koolitused (millel osalemiseks tuleb eelnevalt koht broneerida), ekspertide vestlusring ja po\u0303nevad intervjuud. Kohal on sommeljeed, kes tutvustavad austrite juurde sobivaid vahuveine, veine kui ka veidi u\u0308llatuslikumalt \u2013 o\u0303llesid. Lisaks austritele saab festivalil tutvuda ka teiste eksklusiivsete mereandidega ning mereandidest tehtud vo\u0303i mereandide juurde sobiva ta\u0308navatoiduga."}, {"text_idx": "#000044", "text": "Pa\u0308eva jooksul jagub avastamist nii kogenud austriso\u0303bradele kui selles maailmas alles esimesi samme tegevatele gurmaanidele. Pa\u0308evajuht on alati sa\u0308rav Brigitty Luus ja meeleolu loob DJ Milpak."}, {"text_idx": "#000047", "text": "Marennes\u0301-O\u0300leron on u\u0308ks suurimaid austrikasvatuse piirkondi Prantsusmaal. Sealt pa\u0308rinevad ka tuntud fin de claire austrid.\nKoolitusel ra\u0308a\u0308gime mida ta\u0308hendab fin de claire ja kuidas neid austreid kasvatatakse. Degusteerime erinevaid austreid sellest kuulsast piirkonnast, o\u0303pime hindama austrite kvaliteeti ja avamist."}, {"text_idx": "#000048", "text": "Nii veinide kui austrite puhul ma\u0308ngib olulist rolli nende pa\u0308rituolu, piirkond ja tingimused, kus nad on kasvanud ehk terroir. Viimane mo\u0303iste u\u0308hendab endas kasvuala klimaatilisi ja geograafilisi tingimusi, aga ka inimese mo\u0303ju kohalikule keskkonnale ja mikrokliimale. Terroir ma\u0308a\u0308rab nii veinide kui austrite puhul a\u0308ra lo\u0303pp-produkti peamised karakteristikud, omadused, eripa\u0308rad ning teadmised terroir\u2019st vo\u0303imaldavad nii austrikasvatuse kui viinamarjaviljeluse puhul parimad tulemused ja kvaliteedi. Koolitusel tutvutakse erinevate tuntud austripiirkondade klassikaliste veinidega.\nDegusteerimisele tuleb kuus veini ja u\u0308ks auster."}, {"text_idx": "#000051", "text": "Pudelisokid \"Noble Hues\", suurus M, komplektis 3 tk\nPudelisokid \"Bordeaux Hues\", suurus M, komplektis 3 tk\nHISPAANIA veinipiirkondi tutvustav pusle, 48x68cm (1000tk)\nLO\u0303UNA-AAFRIKA veinipiirkondi tutvustav pusle, 48x68cm (1000tk)\nS\u030cOTIMAA viskipiirkondi tutvustav pusle, 48x68cm (1000tk)"}]